**Līgums**

**par fiziskās un tehniskās apsardzes pakalpojumu sniegšanu**

Pasūtītāja Nr.\_\_\_\_\_\_\_\_\_\_\_\_\_ Izpildītāja Nr. LT-0553

Rīgā, 2021.gada 02. martā

**Korupcijas novēršanas un apkarošanas birojs,** vienotais reģistrācijas Nr.90001427791, priekšnieka p.i. Inetas Cīrules personā, kura rīkojas saskaņā ar Korupcijas novēršanas apkarošanas biroja likumu, (turpmāk – Pasūtītājs) no vienas puses, un sabiedrība ar ierobežotu atbildību „GRIFS AG”, vienotais reģistrācijas Nr.40003585832, valdes locekļa Ainara Bunduļa personā, kurš rīkojas, saskaņā ar statūtiem, (turpmāk – Izpildītājs) no otras puses, abi kopā turpmāk Puses un katrs atsevišķi - Puse**,** pamatojoties uz iepirkuma „Par fiziskās un tehniskās apsardzes pakalpojumu sniegšanu” (identifikācijas Nr. KNAB 2021/4) (turpmāk - Iepirkums) rezultātiem, apzinādamies savas darbības juridisko nozīmi un sekas, bez spaidiem, maldības un viltus, noslēdz šādu līgumu (turpmāk - Līgums).

**1.** **Līguma priekšmets**

1.1. Pasūtītājs uzdod, bet Izpildītājsapņemas veikt nekustamā īpašuma - ēkas un tai piegulošās teritorijas adresē Citadeles ielā 1, Rīgā, LV-1010 (turpmāk – Objekts), fizisko un tehnisko apsardzi saskaņā ar Tehnisko specifikāciju un tehnisko piedāvājumu (1.pielikums), Tehniskā piedāvājuma pārbaudei iesniedzamo informāciju par apsardzes pakalpojuma nodrošināšanu (2.pielikums), instrukciju “Apsardzes personāla instrukcija” (turpmāk – Instrukcija) (3.pielikums), un Finanšu piedāvājumu (4.pielikums). Visi Līguma pielikumi ir šā Līguma neatņemamas sastāvdaļas.

1.2. Līgumā lietotie jēdzieni:

1.2.1. **Fiziskā apsardze** ir Objekta un tajā esošā īpašuma apsargāšanas pasākumu kopums, to veicot trīs vai vairākiem apsardzes darbiniekiem, kuri pastāvīgi atrodas Objektā, lai nodrošinātu Objektu no prettiesiska vai cita veida apdraudējuma, kā arī apsardzes darbinieka rīcība Objektā trauksmes (tehnisku u.c. veida avāriju, signalizācijas sistēmu bojājumu u.c.) gadījumos;

1.2.2. **Tehniskā apsardze** ir Izpildītāja reaģēšana uz trauksmes signāla saņemšanu centrālajā pultī un papildus ekipāžas nosūtīšana uz Objektu nepieciešamības gadījumā;

1.2.3. **Objekts** ir ēka un tai piegulošā teritorija, kas atrodas Citadeles ielā 1, Rīgā, kas nodots Izpildītāja apsardzē saskaņā ar šī Līguma noteikumiem, ņemot vērā Objekta lielumu, atrašanās vietu un pārredzamības pakāpi, Pasūtītāja noteikto apsardzes darbinieku skaitu, apsardzes tehniskās sistēmas pakāpi, u.tml.

**2. Līgumsumma un norēķinu kārtība**

2.1. Līguma kopējā summa nepārsniedz 355 000,00 EUR (trīs simti piecdesmit pieci *euro* un 00 centi) neskaitot pievienotās vērtības nodokli.

2.2. Par šajā Līgumā minētajiem pakalpojumiem Pasūtītājs ik mēnesi maksā Izpildītājam mēneša maksu 12255 EUR (divpadsmit tūkstoši divi simti piecdesmit pieci *euro* un 00 centi) neskaitot pievienotās vērtības nodokli, saskaņā ar Finanšu piedāvājumu (4.pielikums).

2.3. Pakalpojuma cenā tiek ietvertas visas izmaksas, kas saistītas ar minētā Pakalpojuma sniegšanu, tajā skaitā darbinieku izmaksas, nodokļi, transporta, aprīkojuma un jebkuras citas Izpildītāja izmaksas, neskaitot pievienotās vērtības nodokli.

2.4. Pasūtītājs veic samaksu par Izpildītāja iepriekšējā mēnesī faktiski sniegtajiem Pakalpojumiem, pamatojoties uz Izpildītāja iesniegto rēķinu.

2.5. Izpildītājs sagatavoto rēķinu un nosūta elektroniski Pasūtītājam uz e-pastu: dn@knab.gov.lv.

2.6. Pasūtītājs Līguma 2.4.punktā minētā rēķina apmaksu veic 10 (desmit) darba dienu laikā pēc rēķina saņemšanas dienas.

**3. Līguma izpildes kārtība**

3.1. Izpildītājs Pakalpojuma izpildi uzsāk ar 2021.gada 9.martu.

3.2. Darba organizācijas jautājumi Izpildītājam ar Pasūtītāju jāsaskaņo pirms Pakalpojumu sniegšanas uzsākšanas.

3.3. Izpildītājam jābūt noslēgtam civiltiesiskās atbildības apdrošināšanas līgumam ar atbildības limitu ne mazāku kā 500 000,00 *euro* (pieci simti tūkstoši *euro* un 00 centi), kas ir spēkā šī Līguma darbības termiņā. Izpildītājs 5 (piecu) darba dienu laikā no Līguma noslēgšanas brīža iesniedz Pasūtītājam apdrošināšanas polises kopiju.

**4. Pušu pienākumi un tiesības**

4.1. Pasūtītāja pienākumi:

4.1.1. nodrošināt Izpildītājam katrā postenī apsildāmu dienesta telpu, kas aprīkota ar vienu telefona sakaru līniju un vienu stacionāro telefona aparātu, izņemot gadījumus, ja Objektā notiek būvniecība;

4.1.2. pēc Izpildītājapaziņojuma saņemšanas, Pasūtītājs apņemas pēc iespējas īsākā laikā novērst bojājumus telefona sakaros un apsardzes tehniskās sistēmas elektropadevē;

4.1.3. nekavējoties, bet ne vēlāk kā 24 (divdesmit četru) stundu laikā rakstiski informēt Izpildītāju par kontaktpersonu maiņu, kā arī teritorijas, telpu vai citām plānojamām izmaiņām, kas saistītas ar Objekta drošību;

4.1.4. mutiski vai telefoniski informēt apsardzesdarbiniekus par pieļaujamo uzturēšanos Objektā, norādot personas identifikāciju (darbinieki, apmeklētāji, pakalpojumu sniedzēji u.tml.), konkrēto atrašanās mērķi Objektā, nepieciešamajiem ierobežojumiem, kā arī Objektā noteikto uzturēšanās laika režīmu attiecīgo darbību veikšanai;

4.1.5. informēt Izpildītāju par telpu kapitālā remonta sākumu, darba režīma izmaiņām un citām ar Objektu un tā piekļuvi saistītām izmaiņām;

4.1.6. naudu un vērtslietas, sevišķi vērtīgus priekšmetus, kā arī atsevišķas priekšmetu kategorijas, klasificētos un ierobežotas pieejamības dokumentus, pēc darba pabeigšanas ar tiem, ievietot seifos, metāla skapjos vai speciāli ierīkotās glabātuvēs;

4.1.7. pēc darba dienas beigām aizvērt visus logus un durvis;

4.1.8. neieiet Objektā bez Izpildītāja darbinieka klātbūtnes, ja Objektā konstatēti acīmredzami bojājumi (piemēram, izsisti stikli, bojātas durvis, sienas).

4.2. Pasūtītāja tiesības:

4.2.1. kontrolēt šajā Līgumā Izpildītājam paredzēto saistību izpildi;

4.2.2. kopā ar Izpildītāju vai tā pilnvarotajām personām veikt fiziskās apsardzes un Objekta tehnisko sistēmu nodrošinājuma pārbaudi;

4.2.3. sniegt Izpildītājam priekšlikumus un norādījumus par apsardzes sistēmas efektivitātes palielināšanu;

4.2.4. pieprasīt apsardzes darbinieka nomaiņu 1 (viena) kalendārā mēneša laikā, ja netiek ievēroti Instrukcijā noteiktie pienākumi;

4.2.5. pieprasīt ar Līguma saistībuizpildi nepieciešamo informāciju.

4.3. Izpildītāja pienākumi:

4.3.1. iepazīstināt savus Objektā strādājošos darbiniekus ar pamatinformāciju par Pasūtītāju, korekti izturēties pret Pasūtītāja darbiniekiem, apmeklētājiem un Pasūtītāja darbību nodrošināšanai nolīgto pakalpojumu sniedzējiem, kā arī neveikt nekādas darbības, kas varētu kaitēt Pasūtītāja interesēm un reputācijai;

4.3.2. pirms Līguma izpildes uzsākšanas kopā ar Pasūtītāja pārstāvi iepazīties ar Objekta apsardzes sistēmu un nepieciešamības gadījumā sniegt rekomendācijas tās papildus uzlabošanai vai pilnveidošanai;

4.3.3. nodrošināt Citadeles ielas apsardzes postenī darba dienās no plkst. 8.30 līdz plkst. 17.00 vienu sieviešu dzimuma apsardzes darbinieci, Pasūtītāja sieviešu dzimuma apmeklētāju drošības pārbaudes veikšanai, tai skaitā, to, kas saistīta ar personīgo mantu uzrādīšanu;

4.3.4. nodrošināt Izpildītāja darbiniekus ar apsardzei nepieciešamo formu, ekipējumu (atbilstoši Līguma 1.pielikuma 1.1.18. punktam), veikt Izpildītāja darbinieku apmācību un regulāro instruktāžu;

4.3.5. nodrošināt apsardzes un citu funkciju veikšanu saskaņā ar Instrukciju (3.pielikums);

4.3.6.nodrošināt, ka apsardzi veic darbinieki, kuriem izsniegta vismaz 3.kategorijas speciālā atļauja darbam ar valsts noslēpuma objektiem un kuri likumā noteiktajā kārtībā saņēmuši apsardzes sertifikātu;

4.3.7. informēt Pasūtītāju par apsardzes nodrošināšanai Objektā nozīmētajiem apsardzes darbiniekiem;

4.3.8. pieslēgt Pasūtītāja Objektā uzstādīto apsardzes signalizāciju Izpildītāja apsardzes centrālajai pultij un nodrošināt apsardzes signalizācijas trauksmes signāla saņemšanu centrālajā pultī;

4.3.9. reaģēt uz apsardzes centrālajā pultī pienākošajiem trauksmes signāliem, sazinoties ar Objektā esošo apsardzes darbinieku, un nekavējoties, bet ne vēlāk kā Līguma 1.pielikuma 2.3.punktā norādītajā laikā no notikuma konstatēšanas brīža, izsūtīt bruņotas apsardzes patruļas ekipāžu;

4.3.10. nodrošināt apsardzes darbinieka saziņu ar centrālo pulti un nepieciešamības gadījumā nodrošināt ar papildus ekipāžu;

4.3.11. neizpaust nepiederošām personām fiziskās apsardzes veidu, skaitu, darba laiku un apsardzes tehnisko sistēmu lietošanas noteikumus.

4.4. Izpildītāja tiesības:

4.4.1. apsekot Objektu, apskatīt apsargājamās un tām blakus esošās ēkas un teritoriju;

4.4.2. lai uzlabotu Objekta apsardzi, sniegt Pasūtītājam rekomendācijas papildus drošības pasākumu veikšanai;

4.4.3. prasīt, lai Pasūtītājadarbinieki ievēro Līguma 4.1.4. - 4.1.8. apakšpunktā un Instrukcijā (3.pielikums) noteikto;

4.4.4. nepieciešamības gadījumā, ekipāžai, kura veiks pārbaudi Objektā, nodrošinot Līguma izpildi, ir tiesības atrasties Objekta teritorijā.

**5. Pušu atbildība**

5.1. Pusesir materiāli atbildīgas par Līguma saistību pilnīgu un pienācīgu izpildi un atlīdzina otrai Pusei visustiešos zaudējumus, kuri tai radušies šā Līguma saistību neizpildes, daļējas vai nepienācīgas izpildes rezultātā.

5.2. Izpildītājs ir pilnā apjomā atbildīgs par zaudējumiem, kuri Pasūtītājam radušies Izpildītājadarbinieku vainas dēļ.

5.3.Izpildītājs nav atbildīgs par zaudējumiem, ja:

5.3.1. notikusi Pasūtītāja darbinieku personīgo mantu zādzība, kas atstātas apsargājamā Objekta telpās gadījumos, ja darbinieks nav ievērojis drošības prasības;

5.3.2. nozagta nauda, vērtslietas, mākslas priekšmeti, antikvāri priekšmeti, sevišķi vērtīgas preces, kas netika ievietotas seifos, skapjos, glabātuvēs, un par to netika informēta apsardze;

5.3.3. zaudējumi radušies, ja materiālās vērtības atstātas viegli pieejamās vietās, kuras pēc Izpildītāja rakstiska pieprasījuma nav attiecīgi nodrošinātas;

5.3.4. iekļūšana Objektā notikusi caur ēkas konstrukciju elementiem, kurus pēc Izpildītāja rakstiska pieprasījuma Pasūtītājs atteicies bloķēt ar apsardzes signalizācijas sistēmu un Izpildītājs to var apliecināt, uzrādot rakstveida saraksti;

5.3.5. ja prettiesiskā vai viltus ceļā trešās personas (jebkuras fiziskas vai juridiskas personas) nesankcionēti piekļuvušas Pasūtītājadatorsistēmu tīkliem (piemēram, datoru, video novērošanas elektronisko ieraksta iekārtu, piekļuves kontroles, u.tml. iekārtu paroļu, kodu, šifru nolasītāju nesankcionēta izmantošana).

5.4. Jebkuru zaudējumu apmēram, kuru atlīdzināšanu pieprasa Pasūtītājs saskaņā ar šā Līguma nosacījumiem, ir jābūt apstiprinātam ar Pasūtītāja vai trešo personu grāmatvedības dokumentiem.

5.5. Izpildītājs nav atbildīgs par saistību neizpildi vai zaudējumiem, kas Pasūtītājam radušies dažādu no Izpildītāja neatkarīgu tehnisku problēmu, nepilnību, defektu, avāriju rezultātā, kā arī tādu apstākļu dēļ Objektā, par kuru novēršanu ir atbildīgs Pasūtītājs vai trešās personas.

5.6. Pasūtītājam un Izpildītājam nodarīto materiālo zaudējumu un to izraisošo apstākļu izvērtēšanai Puses izveido komisiju, kurā ir divi pārstāvji no katras Puses ar apdrošinātāju pārstāvju un, nepieciešamības gadījumā, citu kompetentu personu vai ekspertu piedalīšanos. Komisija sastāda aktu, norādot Pušu prasības, nodarīto zaudējumu apmēru, to atlīdzināšanas kārtību un termiņu.

5.7. Puses apņemas neizpaust informāciju par Līguma laikā iegūto informāciju (tai skaitā par Pasūtītāja apmeklētājiem, darbiniekiem un jebkurām trešajām personām) un ievērot Līgumā un normatīvajos aktos noteiktos ierobežojumus un konfidencialitāti.

5.8. Par Līguma 5.7. punktā minētās konfidencialitātes prasību neievērošanu Izpildītājs maksā Pasūtītājam līgumsodu 10% (desmit procentu) apmērā no Līguma kopējās summas.

**6. Neparedzami apstākļi**

6.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama neparedzamu apstākļu dēļ, kas radušies pēc Līguma noslēgšanas un ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteikto izpildes un samaksas termiņu pagarina attiecīgi par tādu laika periodu, par kādu šie neparedzamie apstākļi ir aizkavējuši Līguma izpildi, bet ne ilgāk par vienu mēnesi.

6.2. Ar neparedzamiem apstākļiem saprot dabas stihijas (plūdi, vētras postījumi), katastrofas, streiki, karadarbība vai manevri, kā arī citi tamlīdzīgi apstākļi, kuru dēļ šī Līguma nosacījumu izpilde nav iespējama un ko Pusēm nebija iespējas ne paredzēt, ne novērst.

6.3. Pusei, kura atsaucas uz neparedzamiem apstākļiem, nepieciešams pamatot nepārvaramas varas (Force Majeure) apstākļu iestāšanās faktu, norādot laika periodu (sākums obligāti, beigas, ja uz iesnieguma brīdi tas zināms) un tos iemeslus, kāpēc būtu pamats uzskatīt, ka ir iestājušies nepārvaramas varas apstākļi, kuru dēļ nav iespējams pildīt konkrētās līgumsaistības.

**7. Strīdu izskatīšana**

Strīdus, kas radušies Līguma izpildes rezultātā, Puses risina savstarpēju pārrunu ceļā. Ja Puses nevar panākt vienošanos, strīdu risina tiesā Latvijas Republikas normatīvajos aktos noteiktajā kārtībā.

**8. Personas datu apstrāde**

8.1. Personas datus, kurus Līguma izpildes nolūkā Pasūtītājs nodevis Izpildītājam vai Izpildītājs ieguvis no citām personā (turpmāk – Personas dati) Izpildītājs apstrādā saskaņā ar Latvijas Republikas normatīvajiem aktiem, Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu datu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula), prasībām un Pasūtītāja norādījumiem.

8.2. Līguma izpratnē Pasūtītājs ir Personas datu pārzinis, bet Izpildītājs ir Personas datu apstrādātājs.

8.3. Izpildītājs veic Personas datu apstrādi tikai Līgumā noteikto saistību izpildei.

8.4. Līguma izpildes ietvaros no citām personām iegūtos personas datus Izpildītājs apstrādā tikai apsardzes pakalpojuma nodrošināšanas mērķa ietvaros, ievērojot normatīvos aktus.

8.5. Izpildītājs nedrīkst iegūtos Personas datus nodot trešajām personām, kā arī uz trešajām valstīm vai starptautiskām organizācijām.

8.6. Izpildītājs Pasūtītāja noteiktajā termiņā sniedz Pasūtītājam informāciju:

8.6.1. kas Pasūtītājam nepieciešama, sniedzot atbildi uz datu subjekta pieprasījumu par Personas datu apstrādi līguma ietvaros;

8.6.2. kas Pasūtītājam nepieciešama, lai pārbaudītu, ka Izpildītājs veic Personas datu apstrādi saskaņā ar Līguma 8.1.punktu.

8.7. Pasūtītājam ir tiesības pārbaudīt Izpildītāja veiktās Personas datu apstrādes atbilstību Līguma 8.1. punktam, brīdinot par to Izpildītāju vismaz piecas darba dienas iepriekš.

8.8. Izpildītājs dzēš vai nodod atpakaļ Pasūtītājam Līguma izpildes ietvaros saņemtos Personas datus ne vēlāk kā vienu mēnesi pēc Līguma saistību izpildes vai Līguma izbeigšanās dienā (atkarībā, kurš nosacījums iestājas pirmais), ja normatīvie akti nenoteic Izpildītājam pienākumu tos glabāt ilgāk.

8.9. Izpildītājs, pēc Pasūtītāja pieprasījuma, rakstiski apliecina Personas datu dzēšanu saskaņā ar Līguma 8.8. punktu.

**9. Nobeiguma nosacījumi**

9.1. Līgums stājas spēkā ar tā abpusējas parakstīšanas brīdi un ir spēkā 2 (divus) gadus, bet nepārsniedzot Līguma 2.1.punktā norādīto Līguma summu.

9.2. Ja, iestājoties Līguma 9.1.punktā norādītajam termiņam, nav sasniegta Līguma 2.1.punktā norādītā Līguma summa, Puses ir tiesīgas šo Līgumu pagarināt līdz 2.1. punktā norādītās līgumsummas sasniegšanai.

9.3. Jebkura no Pusēm, ir tiesīga Līgumu vienpusēji izbeigt, brīdinot otru Pusi - 60 (sešdesmit) dienas iepriekš elektroniski nosūtot paziņojumu otras Puses kontaktpersonai. Paziņojumā norādāms Līguma uzteikuma iemesls.

9.4. Jebkura no Pusēm var izbeigt Līgumu nekavējoties, ja otra Puse nepilda vai būtiski pārkāpj šī Līguma nosacījumus, piedaloties Pušu pārstāvjiem, sastādot par to attiecīgu aktu.

9.5. Jebkuri Līguma grozījumi vai papildinājumi tiek noformēti rakstveidā un tie kļūst par Līguma neatņemamu sastāvdaļu pēc abu Pušu parakstīšanas.

9.6. Pušu kontaktpersonas:

9.6.1. Pasūtītāja kontaktpersona: Kitija Spruksta, tālrunis 67356163, mobilais tālrunis 26183862; un/vai Zane Gokbaga, tālrunis 67356162, mobilais tālrunis 28669767; e-pasts: dn@knab.gov.lv.

9.6.2. Izpildītāja kontaktpersona:

Apsardzes operatīvais vadītājs: Edgars Pundiņš, tālruņa Nr.67813710, mobilā tālruņa Nr.28826837; e-pasts: edgars.pundins@grifsag.lv.

Apsardzes departamenta direktors: Guntis Pastors, tālruņa Nr.67813710, mobilā tālruņa Nr.20040573; e-pasts: guntis.pastors@grifsag.lv.

9.7. Līgums sagatavots latviešu valodā, 2 (divos) identiskos eksemplāros ar 4 (četriem) pielikumiem, kopā uz 7 (septiņām) lapām pa 1 (vienam) eksemplāram katrai līgumslēdzējai Pusei. Abiem eksemplāriem ir vienāds juridiskais spēks.

**Pušu rekvizīti**

**Pasūtītājs: Izpildītājs:**

|  |  |
| --- | --- |
| **Korupcijas novēršanas un apkarošanas birojs**Reģ.Nr.90001427791Adrese: Citadeles iela 1Rīga, LV - 1001Valsts kaseKonta Nr.: LV52TREL2040007022000Kods: TRELLV22 | **Sabiedrība ar ierobežotu atbildību „GRIFS AG”**Reģ.Nr.40003585832Adrese: Ulbrokas iela 42GRīga, LV-1021Banka: A/S SwedbankKonta Nr. LV25HABA0551002517590Kods: HABALV22 |

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ /paraksts/

 /I.Cīrule/ / /